ডাবলিন বিশ্ববিদ্যালয়
ডাবলিন বিশ্ববিদ্যালয় (আইরিশ: Ollscoil Átha Cliath) আয়ারল্যান্ডের ডাবলিন শহরে অবস্থিত একটি সরকারি বিশ্ববিদ্যালয়, যা চ্যান্সেলর, ডক্টরস অ্যান্ড মাস্টার্স অব দ্য ইউনিভার্সিটি অব ডাবলিন নামে পরিচিত। এটি ট্রিনিটি কলেজ ডাবলিনের ডিগ্রি প্রদানকারী প্রতিষ্ঠান। ১৫৯২ সালে প্রথম এলিজাবেথ ট্রিনিটি কলেজের জন্য চার্টার জারি করলে এটি প্রতিষ্ঠিত হয়, যা আয়ারল্যান্ডের সবচেয়ে প্রাচীন চলমান বিশ্ববিদ্যালয়। এটি অক্সফোর্ড বিশ্ববিদ্যালয় ও কেমব্রিজ বিশ্ববিদ্যালয়ের মত কলেজিয়েট বিশ্ববিদ্যালয়ের আদলে প্রতিষ্ঠিত হয়, কিন্তু এই সকল প্রাচীন বিশ্ববিদ্যালয়ের মত মাত্র একটি কলেজ স্থাপিত হয়, যার ফলে "ট্রিনিটি কলেজ" ও "ডাবলিন বিশ্ববিদ্যালয়" ব্যবহারিক দিক থেকে একে অপরের সমার্থক। ডাবলিন বিশ্ববিদ্যালয় ব্রিটেন ও আয়ারল্যান্ডের সাতটি প্রাচীন বিশ্ববিদ্যালয়ের একটি। এটি আইরিশ ইউনিভার্সিটিজ অ্যাসোসিয়েশন, ইউনিভার্সিটিজ আয়ারল্যান্ড ও কোয়মব্রা গ্রুপের সদস্য।